hotchpotch/miracl-hf-unified huggingface dataset:
आस्तुरियास
आस्तुरियास रियासत (स्पेनी: Principado de Asturias) स्पेन का एक स्वायत्त समुदाय (लगभग राज्य जैसे प्रशासकीय भाग) है। इसकी जनसँख्या सन् 2010 में 10,76,896 थी जो स्पेन के किसी भी अन्य स्वायत्त समुदाय से ज़्यादा है। क्षेत्रफल के हिसाब से यह 10,604 वर्ग किमी है। तुलना के लिए हरियाणा राज्य (44,212 वर्ग किमी) इसका चार गुना से भी ज़्यादा है। आस्तुरियास अंध महासागर की कैंटेब्रियाई सागर (Mar Cantábrico) नाम की शाखा का एक तटवर्ती क्षेत्र है। आस्तुरियास मध्य युग में आस्तुरियास साम्राज्य नाम का स्वतन्त्र राष्ट्र हुआ करता था। आस्तुरियास की अपनी एक आस्तुरियानु नाम की उपभाषा है। अस्तुरियास का सबसे प्रमुख नगर प्रान्त की राजधानी ओविडो (Oviedo) हैं . इसका बन्दरगाह और सबसे बड़ा नगर गिशॉन और सबसे महत्वपूर्ण औद्योगिक नगर ऐविलेस है।
इलियास कश्मीरी
इलियास कश्मीरी, जिसे मौलाना इलियास कश्मीरी और मुहम्मद इलियास कश्मीरी (10 फ़रवरी 1964, भी कहा जाता है, ३ जून २०११ को मारा गया)), मुस्लिम जिहादी संगठन अल कायदा का एक वरिष्ठ सदस्य था। इसके सोवियत अफ़गान युद्ध, कश्मीर विवाद एवं भारत, संयुक्त राज्य एवं पाकिस्तान के विरुद्ध हमलों में भी सक्रिय योगदान रहे हैं। अगस्त 2010 में संयुक्त राज्य अमेरिका एवं संयुक्त राष्ट्र ने इसे एक आतंकवादी घोषित किया था। एन.बी.सी न्यूज़ समाचार एजेंसी के अनुसार कश्मीरी, ओसामा बिन लादेन की मौत के बाद अल-कायदा में उसका सम्भावित उत्तराधिकारी था।
बर्फ़ की टोपी
बर्फ़ की टोपी किसी स्थान पर बर्फ़ की ऐसी स्थाई ढकन को कहते हैं जिसका क्षेत्रफल 50,000 वर्ग किलोमीटर से कम हो। पूरी पृथ्वी पर बर्फ़ की टोपियों से ढाका हुआ इलाक़ा कुल 3 करोड़ वर्ग किमी है। बर्फ़ की टोपी अपने क्षेत्र के सब से ऊँचे भाग पर केन्द्रित होती है और उस से अक्सर कई हिमानियाँ टोपी के बाहरी हिस्सों की तरफ प्रवाह करती हैं। 50,000 वर्ग किमी से ज़्यादा बड़े बर्फ़ से ढके क्षेत्र को "हिमचादर" (आइस शीट) कहते हैं।
"बर्फ़ की टोपी" को अंग्रेज़ी में "आइस कैप" (ice cap) कहते हैं।
विलियम द कॉङ्करर
इंग्लैण्ड के विलियम प्रथम (अनुमानित जन्म: सन् 1028, देहांत: 9 सितम्बर 1087) जिसे आम तौर पर विलियम द कॉङ्करर (अंग्रेज़ी: William the Conquerer) यानी विलियम विजयी भी कहते हैं इंग्लैण्ड का पहला नॉर्मन राजा था। इंग्लैण्ड फ़तेह करने से पहले उसे विलियम हरामी (William the Bastard, विलियम द बासटर्ड) के नाम से भी जाना जाता था क्योंकि उसके माँ-बाप एक दुसरे से शादीशुदा नहीं थे। सन् 1066 में उसने फ़्रांस से 696 जहाज़ों पर सेना लेकर इंग्लिश चैनल का समुद्री रास्ता पार करके इंग्लैण्ड पर धावा बोला। वहाँ उसने कई जंगे लड़ी जिनमें से "हेस्टिंग्स का युद्ध" बहुत मशहूर है। कुछ विद्रोहों को कुचलने के बाद उसने ब्रिटेन को पराजित कर दिया और वहाँ नॉर्मन राज का काल शुरू किया। क्योंकि नॉर्मन लोग फ़्रांसिसी भाषा की एक उपभाषा बोलते थे, इसलिए इसके बाद अंग्रेज़ी में बहुत से फ़्रांसिसी के शब्द आ गए जिस से आधुनिक अंग्रेज़ी प्राचीन अंग्रेज़ी से शब्दावली के हिसाब से बहुत अलग हो गयी।
औपचारिक रूप से विलियम ने अपने आप को 25 दिसम्बर 1066 (क्रिसमस के त्यौहार पर) को इंग्लैण्ड का राजा घोषित करवाया। उसका राज बीस साल तक चला और 9 सितम्बर 1087 पर उसकी मृत्यु हो जाने पर समाप्त हुआ।
नॉर्मन
नॉर्मन (अंग्रेज़ी: Norman) मध्यकाल के आरम्भ में उत्तरी फ़्रांस में लोगों की एक जाती थी जो उत्तरी यूरोप से आये वाइकिंग हमलावरों और स्थानीय (फ़्रैंक और गैलो-रोमन) जातियों का मिश्रण थे। यहाँ नॉर्मन जाती 10वी सदी की शुरुआत में उभरी और आने वाली सदियों में इसमें बदलाव आते रहे। इंग्लैण्ड, यूरोप और मध्य पूर्व के इलाक़ों पर इन्होने अपनी गहरी छाप छोड़ी है। उत्तरी फ़्रांस का जो क्षेत्र उनकी मातृभूमि था उसे अब "नोरमांदी" (फ़्रांसिसी: Normandie) बुलाया जाता है।
यह लोग फ़्रांसिसी भाषा की "नॉर्मन फ़्रांसिसी" नाम की उपभाषा बोलते थे, जिसमें काफ़ी साहित्य लिखा गया। उन्होंने भवन निर्माण की एक नयी रोमनॅस्क नामक शैली को जन्म दिया। उन्होंने दक्षिण इटली, इंग्लैण्ड और मध्य पूर्व में कई इलाक़ों पर क़ब्ज़ा कर के अपना राज चलाया। इंग्लैण्ड पर सन् 1066 के बाद चले नॉर्मन-शाही के दौर का सबसे पहला राजा विलियम विजयी था और उसके बाद अंग्रेज़ी भाषा में नॉर्मन फ़्रांसिसी के प्रभाव से बहुत तेज़ी से बदलाव आये और बहुत से फ़्रांसिसी शब्द हमेशा के लिए अंग्रेज़ी का हिस्सा बन गए।
11वीं सदी के एक जॅफ़्री मालातेरा नामक भिक्षु और इतिहासकार ने नॉर्मनों का बखान कुछ इस तरह किया -
"चालाकी इनकी पहचान है, कुछ बड़ा मिलने के चक्कर में अपनी पुरानी धरोहर से घृणा करने वाले, फ़ायदा और ज़मीन की लालसा से भरे हुए, बेझिझक नक़ल करने वाले, बड़े दिल और लालच के बीच कहीं टिके हुए, यानि की इन दो विपरीत चीज़ों के मिश्रण वाले लोग थे। इनके मुख्य पुरुष ख़ासकर ठाठ से रहते थे क्योंकि वह चाहते थे के दुसरे उनके बारे में ऐसा समझें। ऊपर से इस नस्ल को फुसलाना आता था, बोलचाल की कला सीखकर उसमें इतने माहिर थे के बच्चे भी भाषण दे सकते थे, ऐसी नस्ल थी के क़ानून का डंडा न हो तो किसी को भी बेच खाए। अगर नसीब में मेहनत, भूख और सर्दी मिले तो आराम से बर्दाश्त करते थे, शिकार और चीलबाज़ी के शौक़ीन थे, घोड़ों से बहुत लगाव था और हर तरह के हथियार और युद्ध के अन्य सामान को बहुत पसंद करते थे।"
पद्माभरण
पद्माभरण पद्माकर की एक काव्य-रचना है। इसमें 350 छंद हैं, जिनमें से अधिकांश दोहे और कुछ चौपाइयाँ हैं।
बॉक्सर विद्रोह
बॉक्सर विद्रोह या मुक़्क़ेबाज़ विद्रोह चीन में सन् 1898 से 1901 तक चलने वाला यूरोपियाई साम्राज्यवाद और इसाई धर्म के फैलाव के विरुद्ध एक हिंसक आन्दोलन था। इसका नेतृत्व एक "धार्मिक समस्वर संघ" (चीनी:義和團, यीहेतुआन) नाम के संगठन ने किया था, जिन्हें "धार्मिक और समस्वरीय मुक़्क़ों का संघ" भी कहा जाता था। मुक़्क़ेबाज़ को अंग्रेज़ी में "बॉक्सर" (boxer) कहते हैं इसलिए विद्रोहियों को यही बुलाया जाने लगा।
इस विद्रोह से पहले, यूरोप के देशों ने चीन को अपने-अपने प्रभाव-क्षेत्रों में बाँट लिया था जहाँ वे अपनी धौंस जमाते थे। बाहरी प्रचारकों ने कुछ चीनियों को इसाई भी बना लिया था और समाज में यह इलज़ाम उठ रहे थे के चीन की अपनी संस्कृति भ्रष्ट करने के साथ-साथ किसानों से उनकी सम्पति छीनने में भी इसाई गिरजे अग्रसर हैं। चीन के साथ व्यापार में यूरोप के लिए चीन से खरीदने वाली बहुत सी चीज़ें थीं लेकिन चीन यूरोप से बहुत कम चाहता था। केवल चीन की तरफ ही पैसा जाने से रोकने के लिए यूरोपीय ताक़तों ने चीनियों को अफ़ीम बेचना शुरू कर दिया और चीन की सरकार पर इस अफ़ीम के व्यापर को रोकने के लिए कोई भी क़दम उठाने पर पाबंदी लगा दी। बॉक्सर विद्रोही इस से भी नाराज़ थे।
सन् 1900 के जून के महीने में विद्रोहियों ने सारे विदेशियों को खदेड़कर बीजिंग के दूतावासी मोहल्ले में बंद कर दिया था। चीन की शाही सरकार पहले तो अलग बैठी रही लेकिन दरबार के कुछ दरबारियों के उकसाने पर उन्होंने विद्रोह का पक्ष ले लिया और विदेशी शक्तियों पर युद्ध का ऐलान कर दिया। 55 दिन तक विदेशी दूतावासी मोहल्ले में बंद रहे। चीनी सरकार कभी तो कहती के वह सारे विदेशियों को मार डालेगी और कभी कहती के वह विदेशियों के साथ शान्ति बहाल करना चाहती है।
विदेशी ताक़तों ने इस विद्रोह को कुचलने के लिए एक आठ-राष्ट्रीय गुट बनाया जिसमें ऑस्ट्रिया-हंगरी, फ़्रांस, जर्मनी, इटली, जापान, रूस, ब्रिटेन और संयुक्त राज्य अमेरिका शामिल थे। यह गुट बाहर से 20,000 सिपाहियों की फ़ौज चीन ले आया और चीनी सरकार को हराकर उन्होंने बीजिंग पर क़ब्ज़ा कर लिया। 7 सितम्बर 1901 को उन्होने चीनी सरकार से एक संधि पर हस्ताक्षर करवाए जिसमें चीन पर 45 करोड़ पौंड का जुरमाना हुआ, उन्हें बहुत से चीनी फ़ौजी क़िले तोड़ने पड़े, चीन पर 2 साल तक बहार से कोई भी हथियार मंगवाने पर पाबंदी लगी, चीनी सरकार को औपचारिक रूप से कई विदेशी सरकारों से माफ़ी मांगनी पड़ी और कुछ अन्य दंड भी भुगतने पड़े।
बॉक्सर विद्रोहियों ने शुरू में बहुत से ईसाईयों को मारा। हज़ारों की संख्या में इसाई मारे गए, जिनमें से अधिकाँश कैथोलिक मत से सम्बन्ध रखते थे। जब विदेशी सेनाओं ने चीनी क्षेत्रों पर क़ब्ज़ा किया तो उन इलाकों में उन्होंने बहुत ख़ून-ख़राबा और बलात्कार किए। जब जापानी सिपाहियों ने यूरोपियाई सिपाहियों को खुले-आम बलात्कार करते हुए देखा, वे हैरान रह गए। माना जाता है के इस दौरान हज़ारों चीनी लड़कियों और औरतों के बचने के लिए आत्महत्या करी। डेली टेलीग्राफ़ के नुमाइंदे डॉक्टर ई॰जे॰ डिलन ने अपना आँखों देखा हाल बयान किया के उन्होंने सड़कों पर बलात्कार करके मारी गयी औरतों की बहुत-सी लाशें देखीं। जार्ज लिन्च नाम के विदेशी पत्रकार ने कहा के "ऐसी चीजें हैं जो मुझे लिखनी नहीं चाहिए और जिन्हें इंग्लैण्ड में छपने नहीं दिया जाएगा, जो यह दिखाती हैं के हमारी यह पश्चिमी सभ्यता जंगलीपन पर सिर्फ़ एक हल्का सा पर्दा है।"
फेसियल
फेसियल (facial) त्वचा का सौन्दर्य बढाने की एक प्रक्रिया है जिसमें कई उपचार सम्मिलित हैं, जिनमें प्रमुख हैं- वाष्प देना, चेहरे की मास्क, लोशन, क्रीमें, पील, मालिस आदि। फेशियल करने के बाद चेहरे पर फेस पैक लगाया जाता है। ऐसा करने से चेहरे की त्वचा में निखार आता है। फेस पैक मुंह और आंखों को छोड़कर बाकी पूरे चेहरे पर लगाया जाता है। चेहरे पर चमक लाने के लिए घर का ही सामान लेकर फेस पैक बनाया जाता है।1. ठण्डे पानी या गुलाबजल में रूई के 2 टुकड़े लेकर आंखों पर रख लें। ऐसा करने से आंखों को आराम मिलता है।
2. फेस पैक को पूरे चेहरे पर 10 मिनट के लिए लगाकर रख लें। फिर इसके सूखने पर गीली रूईया स्पंज से चेहरे को साफ कर लें।
3. 1 चम्मच मुलतानी मिट्टी, आधा चम्मच शहद और आधा चम्मच नींबू के रस को गुलाबजल में मिलाकर चेहरे पर लगा लें। इसको आधे घंटे सूखने के बाद गुनगुने पानी से धो लें।
4. सुबह 1 गिलास गुनगुने पानी में नींबू का रस निचोड़कर पीने से शरीर के सारे जहरीले पदार्थ बाहर निकल जाते हैं।
5. भोजन में तैलीय पदार्थो का सेवन कम करना चाहिए और सलाद और फलों के रस को लेना चाहिए।
राजा ऍडवर्ड की कुर्सी
राजा ऍडवर्ड की कुर्सी (अंग्रेज़ी: King Edward's chair) जिसे संत ऍडवर्ड की कुर्सी और राज्याभिषेक कुर्सी (coronation chair) भी कहा जाता है, एक लकड़ी का बना सिंहासन है जिसपर ब्रिटेन के सम्राटों का राज्याभिषेक होता है। इसका निर्माण 1296 ई॰ में राजा ऍडवर्ड प्रथम ने करवाया था। उन्होने इसमें एक विशेष ख़ाना बनवाया जिसमें स्कून का पत्थर (Stone of Scone, स्टोन ऑफ़ स्कून) रखा जाता है। यह पत्थर स्कॉटलैण्ड के राजाओं के राज्याभिषेक के लिए इस्तेमाल होता है और इसे ऍडवर्ड प्रथम स्कॉट लोगों से छीन कर लाये थे। यह कुर्सी लन्दन के प्रसिद्ध वॅस्टमिन्स्टर ऐबी नामक गिरजे में रखी जाती है। सन् 1308 के बाद सारे ब्रिटिश सम्राटों का राज्याभिषेक इसी कुर्सी पर हुआ है, सिवाय मेरी प्रथम और मेरी द्वितीय के।
जब से इंग्लैण्ड ने स्कॉटलैण्ड पर क़ब्ज़ा करके उसका ब्रिटिश साम्राज्य में विलय कर लिया तब से स्कॉटलैण्ड में विद्रोह की भावना चलती रही है - जो कभी मध्यम हो जाती है और कभी तीव्र। स्कून के पत्थर की लन्दन में मौजूदगी को बहुत से स्कॉट लोग अपनी गुलामी का प्रतीक मानते थे। इसलिए सन् 1996 में इन स्कॉटी भावनाओं को ध्यान में रखते हुए अंग्रेज़ी सरकार ने फैसला किया के स्कून का पत्थर स्कॉटलैण्ड में रखा जाएगा और लन्दन तभी लाया जाएगा जब किसी नए महाराज या महारानी का राज्याभिषेक होना हो।
फाउण्डेशन
फाउण्डेशन (Foundation) त्वचा के रंग वाला एक सौन्दर्य प्रसाधन है जो चेहरे पर लगाया (पोता) जाता है। फाउण्डेशन लगाने से त्वचा का रंग एक ही जैसा दिखाई देता है। इससे मेकअप के लिए एक आधार तैयार हो जाता है। इससे चेहरे के दाग, धब्बे एवं निशान आदि च्हिप जाते हैं। इसके अलावा त्वचा के मूल वर्ण को बदलने के लिये भी यह लगाया जाता है।
त्वचा के रंग से एक शेड गहरा फाउण्डेशन ले लें। ये अक्सर स्टिक, तरल तथा क्रीम के रूप में मिलता है। इसे गर्दन, कान, चेहरे और हाथों के खुले हुए हिस्सों पर अच्छी तरह फैलाकर लगा लें। माथे, नाक, गालों, ठोड़ी और गर्दन पर यह निशानों की तरह लगा लें और फिर गीले स्पंज से अच्छी तरह फैला लें। अगर त्वचा ज्यादा रूखी है तो फाउण्डेंशन में थोड़ा सा मॉश्चराइजर मिला लें। अगर त्वचा तैलीय हो तो इसके अन्दर 1-2 बूंद पानी या गुलाबजल मिला सकते हैं।
स्कून का पत्थर
स्कून का पत्थर एक लम्बा लाल रंग का बलुआ पत्थर (यानि सैंडस्टोन) है जिसे सदियों से स्कॉट्लैंड के राजाओं के राज्याभिषेक के लिए प्रयोग किया जाता था और सन् 1296 के बाद ब्रिटेन (मय स्कॉट्लैंड और इंग्लैंड) के सम्राटों के राज्याभिषेकों के लिए भी इस्तेमाल किया गया है। इसे अंग्रेज़ी में "स्टोन ऑफ़ स्कून" (Stone of Scone) या "स्टोन ऑफ़ डॅस्टिनि" (Stone of Destiny, भाग्य का पत्थर) का पत्थर कहा जाता है और स्कॉट्लैंड की गेलिक भाषा में "An Lia Fàil" लिखा जाता है।
इसकी लम्बाई 26 इंच, चौड़ाई 16.75 इंच और ऊँचाई 10.5 इंच है और इसका वज़न 152 किलोग्राम है। इसकी ऊपरी सतह पर तराशे जाने के कुछ निशान हैं। पत्थर के दोनों तरफ लोहे की एक-एक कड़ी है, जो शायद इसे उठाकर हिलाने में आसानी होने के लिए लगवाई गई थीं।
यह पक्का ज्ञात नहीं है के स्कून का पत्थर कहाँ से आया और कितना पुराना है। सन् 1296 तक यह स्कॉट्लैंड में स्कून के मठ में रखा जाता था जो पॅर्थ़ शहर से कुछ मील उत्तर में पड़ता है। 14वीं सदी के पादरी और इतिहासकार वाल्टर हेमिन्ग्फ़ोर्ड ने लातिनी भाषा में लिखा था - "Apud Monasterium de Scone positus est lapis pergrandis in ecclesia Dei, juxta manum altare, concavus quidam ad modum rotundae cathedreaie confectus, in quo future reges loco quasi coronatis" यानि "स्कून के मठ में, भगवन के मंदिर में, ऊँची वेदी के नज़दीक़, एक बड़ा पत्थर पड़ा है जिसको अन्दर से ज़रा खोखला कर के गोल कुर्सीनुमा बना दिया गया है और जिसपर इनके (स्कॉटीयों के) राजा अपने अभिषेक के लिए परम्परानुसार बैठाए जाते हैं।"
सन् 1296 में इंग्लैंड के राजा ऍडवार्ड प्रथम ने स्कॉट्लैंड पर युद्ध करके उसे परास्त कर दिया और ज़बरदस्ती स्कून का पत्थर इंग्लैंड ले आये। उन्होंने एक लकड़ी का सिंहासन बनवाया जिसे अब राजा ऍडवर्ड की कुर्सी ("किंग ऍडवर्डस चेयर") कहा जाता है। इसमें उन्होंने बैठने के तख़्ते के नीचे एक खुला ख़ाना बनवाया जिसमें स्कून का पत्थर आ सके। उसके बाद जब भी किसी ब्रिटिश सम्राट का राज्याभिषेक हुआ है तो वह इसी कुर्सी पर बैठकर हुआ है। क्योंकि कुर्सी पर बैठने वाला एक तरह से स्कून के पत्थर के ऊपर भी विराजमान होता है, इसलिए स्कॉट्लैंड की परंपरा के अनुसार वह स्कॉट्लैंड का भी राजा बन जाता है।
सदियों तक कई स्कॉटियों को यह बात अखरती रही के स्कॉट्लैंड की यह ऐतिहासिक शिला इंग्लैण्ड में रखी जाती है - उनके लिए यह स्कॉट्लैंड की गुलामी का एक प्रतीक बन गया। सन् 1996 में ब्रिटिश सरकार ने इन भावनाओं को नज़र में रखते हुए यह घोषणा की के यह पत्थर स्कॉट्लैंड में रखा जाएगा और लन्दन तभी लाया जाएगा जब किसी नए राजा का अभिषेक करना हो।
पहेली (1977 फ़िल्म)
पहेली (अंग्रेजी: riddle) में ताराचंद बड़जात्या द्वारा निर्मिन चित्र थी| प्रशांत नन्दा के निर्देशन में बनी इस पारिवारिक चित्र में सत्यजीत व नमीता चंद्रा ने मुख्य भूमिका निभाई|
अरुण गोविल, नमीता चंद्रा, पूर्णिमा जयराम, नीना महापात्रा और अनीता सिंह को सुनहरे परदे पर अभिनय के लिए सराहा गया। अरुण गोविल को अभिनय तथा सुरेश वाडेकर को पार्श्वगायन के लिए पहली बार मौका मिला|
ब्रिजमोहन (नितिन सेठी) गाँव की हवेली में अपनी माँ (दुर्गा खोटे) को छोड़ बंबई चला जाता है| वहां शादी कर बस जाता हैं जहाँ उसकी पत्नी बेटे को जन्म देकर चल बसती है| कुछ वर्ष बाद ब्रिजमोहन एक सफल उद्योगपति व उसका बेटा मोंटू (सत्यजीत) अपनी पढाई समाप्त करने को है| ब्रिजमोहन मोंटू को अपनी दादी से मिलने गाँव भेजता है जहाँ मोंटू अपने दोस्तों के साथ जाता है| गाँव में कुछ कठिनाईयों को झेल मोंटू दोस्तोंके साथ अपने दादी की हवेली पहुँचता है| कुछ समय बाद उसके दोस्त बंबई लौट जाते है| गाँव में मोंटू गौरी (नमीता चंद्रा) से मिलता है और उनकी दोस्ती हो जाती है| गौरी गाँव में अपने चाची व बहनों के साथ रहती है जो उसे बहुत तंग करते है| उसकी भेंट बलराम (अरुण गोविल) से भी होती है जो खेती करता है| बलराम कनक (आभा धुलिया) से शादी करने शहर जाकर कुछ पैसे कमाना चाहता है जिसे उसकी माँ (लीला मिश्रा) मना करती है| इस बीच मोंटू अपनी दादी को अगले साल आने का वादा कर बंबई चला जाता है|
अगले साल वह गाँव में कई परिवर्तन महसूस करता है| बलराम की माँ बीमारी के बाद चल बसी और वह शादी कर शहर चला गया है| गौरी उससे मिलने या बात करने से कतराती है| उसके चाचा उसकी शादी के लिए एक योग्य लडके की तलाश कर रहे है| शहर में पला-बढा मोंटू गाँव की इन परिवर्तनों को समझना ही उसकी 'पहेली' है| अगले साल गाँव में अपनी दादी के पास आना उसके इन परिवर्तनों को समझने पर निर्भर करता है| इसके गीतकार एवं संगीतकार रवींद्र जैन है|
स्वामी निगमानन्द (गंगाभक्त)
स्वामी निगमानन्द (१९७७ - १४ जून २०११) सत्यान्वेशी संन्यासी एवं भारत के महान पर्यावरण कार्यकर्ता थे जिन्होने गंगा नदी में अवैध खनन की समाप्ति के लिये लंबा अनसन किया जिसके कारण उनका देहान्त हो गया। सन्यास लेने के पूर्व उनका नाम 'स्वरूपम झा' था। वे बचपन से तेजस्वी व जिद्दी स्वभाव के थे। उन्होने सत्य की खोज में सन १९९५ में घर का त्याग कर दिया था। सन १९९८ के कुंभ में जानकारी मिली थी कि निगमानंद हरिद्वार में हैं।
रूस के संघीय खंड
रूस एक संघ है और रूस के संघीय खंड (रूसी: субъект федерации, सुब्यॅक्त फ़ॅदॅरात्सी) रूस के मुख्य प्रशासकीय भाग हैं। 1 मार्च 2008 को रूस में 83 संघीय खंड थे। सन् 1993 में जब रूस का संविधान लागू हुआ था रूस में 89 संघीय खंड थे लेकिन उनमें से कुछ में विलय होने के कारण उनकी संख्या घट गई। रूस की संघीय संसद के संघीय परिषद (संसद की ऊपरी सभा) में हर संघीय खंड को दो प्रतिनिधि भेजने का अधिकार है और इस नज़रिए से सारे संघीय खंड बराबर का दर्जा रखते हैं। लेकिन अलग-अलग संघीय खण्डों को अलग-अलग दर्जे के स्वशासन (ऑटोनोमी) की अनुमति है।
रूस के गणतंत्र
रूस एक संघ है जो प्रशासन के लिए 83 संघीय खंडों में बांटा गया है, जिनमें से 21 गणतंत्र का रुतबा रखते हैं। गणतंत्र ऐसे इलाक़ों को बनाया जाता है जहाँ कोई ग़ैर-रूसी जाति रहती हो या जो ऐसी किसी जाति का ऐतिहासिक क्षेत्र हो। रूस के अन्दर कई दशकों और शताब्दियों से लोगों का प्रवास जारी है इसलिए यह ज़रूरी नहीं है के जिस जाति के नाम से कोई गणतंत्र बना हो वह जाति उस क्षेत्र में आधुनिक काल में भी बहुसंख्यक हो।
गणतंत्रो को अपनी सरकारी भाषा स्वयं चुनने का अधिकार है। उनका अपना संविधान होता है। सन् 2010 तक इनके शासकों को अपने आप को "राष्ट्रपति" का ओहदा देने का अधिकार था लेकिन अब यह केवल रूस के राष्ट्रपति के लिए आरक्षित है। गणतंत्रों के मुख्य प्रशासक चुने जाते हैं और वे काफ़ी शक्तिशाली होते हैं। कभी-कभी गणतंत्रों की संसदें ऐसे नियम भी बना चुकी हैं जो केन्द्रीय सरकार के नियमों का उल्लंघन करते हैं। कुछ गणतंत्रों में अलगाववादी गुट सक्रीय हैं जो रूस की एकता तोड़कर उस से अलग होना चाहते हैं।
सांयोगिकी का इतिहास
सांयोजिकी (combinatorics) पर सबसे पुराना चिन्तन भारतीय मनीषियों द्वारा किया गया। भगवती सूत्र नामक जैन ग्रंथ में सांयोजिकी पर एक प्रश्न है। इसके उपरान्त पिंगल ने छंदशास्त्र में सांयोजिकी का सुन्दर प्रयोग किया है। महान गणितज्ञ महावीर और ब्रह्मगुप्त ने भी इस विषय पर बहुत काम किया है।
यूरोप में चौदहवीं शताब्दी में इस क्षेत्र में काम आरम्भ हुआ जिसमें फिबोनाकी (Leonardo Fibonacci) आदि ने अग्रणी भूमिका निभाई।
उत्तर ओसेतिया-आलानिया
उत्तर ओसेतिया-आलानिया कॉकस क्षेत्र में स्थित रूस का एक संघीय खंड है जो गणतंत्र का दर्जा मिला रखता है। इसका दक्षिणी भाग काफ़ी पहाड़ी है और कॉकस पर्वत शृंखला के इलाक़े में पड़ता है जबकि इसका उत्तरी हिस्सा स्ताव्रोपोल के मैदान क्षेत्र में आता है। इसका कुल क्षेत्रफल 8,000 वर्ग किमी है (यानि भारत के सिक्किम राज्य से ज़रा बड़ा) और यहाँ सन् 2002 में हुई जनगणना के अनुसार इसकी आबादी 7,12,900 थी। इसमें से लगभग 62% ओसेतियाई लोग थे और 23% रूसी थे। अल्प संख्याओं में इंगुश, अर्मेनियाई और यूक्रेनी लोग भी यहाँ रहते हैं। ओसेतियाई लोग ओसेती भाषा बोलते हैं और अधिकतर इसाई मत के अनुयायी हैं। उत्तर ओसेतिया-आलानिया की राजधानी व्लादिकावकाज़ नाम का शहर है।
मध्यकाल में ओसेतियों के पूर्वजों को आलान बोला जाता था और उन्होने अपने राज का नाम आलानिया रखा था। इस ऐतिहासिक राज्य को ध्यान में रखते हुए ही इस गणतंत्र का नाम "उत्तर ओसेतिया-आलानिया" रखा गया।
जीवन ज्योति (1976 फिल्म)
जीवन ज्योति 1976 में मुरुगन कुमारन द्वारा निर्मित हिन्दी भाषा की फिल्म है। यह पारिवारिक कथा प्रमुख तेलुगु फिल्म मुत्याल मुग्गू का हिंदी रूपांतर है।
रूस के क्राय
रूस एक संघ है जो प्रशासन के लिए 83 संघीय खंडों में बांटा गया है, जिनमें से 9 क्राय (रूसी: край) का रुतबा रखते हैं। "क्राय" का अर्थ "इलाक़ा" होता है और यह कभी असंगठित सीमावर्ती इलाक़े हुआ करते थे जिनका नाम चला आ रहा है।
स्ताव्रोपोल क्राय
स्ताव्रोपोल क्राय (रूसी: Ставропо́льский край, स्ताव्रोपोलस्की क्राय) कॉकस क्षेत्र में स्थित रूस की संघीय प्रणाली में एक क्राय है, जो एक प्रान्त जैसा प्रशासनिक विभाग होता है। इसका प्रशासनिक केंद्र स्ताव्रोपोल का शहर है। इस प्रांत में कॉकस पर्वत शृंखला की महाकॉकस श्रेणी का अधिकाँश भाग आता है। सन् 2002 में हुई जनगणना के अनुसार यहाँ 27,35,139 निवासी हैं जिनमें से 81.6% लोग रूसी समुदाय के हैं। इस क्राय का क्षेत्रफल 66,500 वर्ग किमी है जो भारत के झारखंड राज्य से ज़रा छोटा है।
न्‍यू मीडिया
इंटरनेट के प्रचार-प्रसार और निरंतर तकनीकी विकास ने एक ऐसी वेब मीडिया को जन्म दिया, जहाँ अभिव्यक्ति के पाठ्य, दृश्य, श्रव्य एवं दृश्य-श्रव्य सभी रूपों का एक साथ क्षणमात्र में प्रसारण संभव हुआ। यह वेब मीडिया ही ‘न्यू मीडिया’ है, जो एक कंपोजिट मीडिया है, जहाँ संपूर्ण और तत्काल अभिव्यक्ति संभव है, जहाँ एक शीर्षक अथवा विषय पर उपलब्ध सभी अभिव्यक्‍तियों की एक साथ जानकारी प्राप्त करना संभव है, जहाँ किसी अभिव्यक्ति पर तत्काल प्रतिक्रिया देना ही संभव नहीं, बल्कि उस अभिव्यक्ति को उस पर प्राप्त सभी प्रतिक्रियाओं के साथ एक जगह साथ-साथ देख पाना भी संभव है। इतना ही नहीं, यह मीडिया लोकतंत्र में नागरिकों के वोट के अधिकार के समान ही हरेक व्यक्ति की भागीदारी के लिए हर क्षण उपलब्ध और खुली हुई है। (न्‍यू मीडिया 'कंपोजिट मीडिया' है : देवेन्‍द्र कुमार देवेश)
सेंधिल राममूर्ति
सेंधिल राममूर्ति (कई बार सेंथिल राममूर्ति) एक भारतीय मूल के अमेरिकी अभिनेता हैं और इन्हें एन.बी.सी. के हीरोज़ नामक टी वी धारावाहिक में निभाई गयी, मोहिंदर सुरेश नामक पात्र की भूमिका ने प्रसिद्धि दिलाई है। भारत में इन्हें अंग्रेजी फिल्म इट्स ए वंडरफुल आफ्टरलाइफ और हिंदी फिल्म शोर इन द सिटी में निभाई गयी इनकी भूमिकाओं के कारण पहचान मिली है। सेंधिल का जन्म 17 मई 1974 को अमेरिका के शहर शिकागो में प्रवासी भारतीय माता पिता के यहां हुआ था। इनके पिता कन्नड़ जबकि माँ तमिल मूल से संबंधित हैं और दोनो पेशे से चिकित्सक हैं। इनकी एक बहन है जो चिकित्सक है। इनका और इनकी बहन का बचपन सैन अंतोनियो में बीता, जहां इन्होनें कीस्टोन विद्यालय से शिक्षा प्राप्त की। यह जय चन्द्रशेखर नामक फिल्म निर्देशक के चचेरे भाई हैं। इन्होने ओल्गा सोस्नोवस्का नामक अभिनेत्री से विवाह किया है और इस जोड़े के दो बच्चे हैं।
मुसहर जाति
मुसहर अथवा मुशहर जाति उत्तरी भारत के निचले गंगा मैदान और तराई इलाकों में निवास करने वाली एक जाति है। ये लोग दलित समुदाय में आते हैं। नाम का शाब्दिक अर्थ "चूहा खाने वाला" है।
सिहरी
सिहरी, हरियाणा के मेवात जिले (नूह) का एक गाँव है। सिहरी पुन्हाना से 5 किलोमीटर दूर है। यह गांव रोमन अक्षर "सी" के आकार में एक छोटी सी पहाड़ी के नीचे स्थित है। यहाँ साक्षरता दर लगभग 55— 60% है। यहाँ एक सरकारी माध्यमिक विद्यालय है जो दो गांवो सिहरी और सिंगलहेड़ी के बीच स्थित है। स्थानीय सरकार प्रणाली या ग्राम पंचायत, दोनों गांवों के लिए आम है। यह दिल्ली-मथुरा राष्ट्रीय राजमार्ग 2 से लगभग 25 किमी दूर है। सिहरी पर स्थित है। यह लहरवाड़ी, सिंगलहेड़ी, जेमत, घुसिंगा, जमालगढ़, लुहिंगा और पिपरोली जैसे कई गांवों से घिरा हुआ है। सिहरी एक छोटी नदी के बहुत करीब है जिसका उद्घाटन हरियाणा के पूर्व मुख्यमंत्री स्व. चौधरी देवीलाल जी ने किया था।
मई 2009, मीडिया व सार्वजनिक विरोध ऒर कई पर्यावरण समूहों द्वारा समर्थन के कारण, कुछ महीने के बाद में सुप्रीम कोर्ट ने हरियाणा के फरीदाबाद, गुड़गांव और मेवात जिलों में 448; किमी में खनन पर प्रतिबंध लगा दिया था। पहले यह भूमि राष्ट्रीय उद्यान के लिए आरक्षित थी, किंतु एक पुराने फैसले में 1994 में सतत विकास के सिद्धांत के आधार पर और सख्त दिशा निर्देशों के तहत सीमित खनन की अनुमति दे दी थी। अदालत ने फैसला सुनाया कि स्थानीय खनिक द्वारा इन सिद्धांतों का उल्लंघन किया गया था।..
हालांकि, राजस्थान में अभी भी कई अवैध खाने चल रही हैं। उनमें से कुछ तो सरिस्का टाइगर रिजर्व के किनारों पर चल रही हैं।
एलिजाह वुड
एलिजाह जॉर्डन वुड (अंग्रेजी: Elijah Jordan Wood), एक अमेरिकी अभिनेता है। इलाइज़ा का जन्म 28 जनवरी 1981 को संयुक्त राज्य अमेरिका के आयोवा में हुआ था। इलाइज़ा ने अपने अभिनय की शुरुआत 1989 में बैक टू द फ़्यूचर-भाग II नामक फिल्म में एक छोटी सी भूमिका से की थी, पर उसके बाद निभाई गयी महत्वपूर्ण भूमिकाओं ने उसे 9 साल की उम्र तक एक प्रसिद्ध बाल कलाकार बना दिया था।.
गोलीय ज्यामिति
गोलीय ज्यामिति (Spherical geometry) किसी गोले के द्विबीमीय-तल का अध्ययन करती है। इसमें दो बिन्दुओं के बीच की न्यूनतम दूरी उन बिन्दुओं के बीच की सरलरेखीय दूरी के बजाय उन बिन्दुओं से जाने वाले वृहदवृत्त के चाँप की लम्बाई को लिया जाता है। यह अयूक्लिडीय-ज्यामिति (नॉन-यूक्लिडियन) का एक प्रकार है। नौकायन (नेविगेशन) तथा खगोलिकी (एस्ट्रोनॉमी) में इसका अनुप्रयोग होता है।
555 टाइमर आईसी
555 टाइमर आईसी (555 Timer IC) अत्यन्त लोकप्रिय टाइमर आईसी है। इसे भांति-भांति के टाइमर, पल्स उत्पादन, एवं आसिलेटर अनुप्रयोगों में काम  में लाया जाता है। इस आईसी की डिजाइन सन १९७० में प्रस्तावित की गयी थी।
555 आठ पिन वाली आईसी है। इसके पिनों के कार्य निम्नलिखित सारणी में दिए हैं: 555 को तीन मोड में काम में लिया जाता है-
अस्टेबल मल्टीवाइव्रेटर के रूप में काम लेने के लिए परिपथ कई प्रकार से बनाया जा सकता है। सामने चित्र में दिया परिपथ सामान्यतः इस कार्य के लिए प्रयोग में लाया जाता है। इसके संगत आउटपुट पिन पर प्राप्त आवृत्ति निम्नलिखित सूत्र से प्राप्त होती है-
आईसी को 1 9 71 में हंस आर कैमेनज़ेंड द्वारा सिग्नेटिक्स के अनुबंध के तहत डिजाइन किया गया था (बाद में फिलिप्स सेमीकंडक्टर्स द्वारा अधिग्रहित किया गया था, और अब एनएक्सपी)। [3]
1 9 62 में, कैमेंज़िंड बर्लिंगटन, मैसाचुसेट्स में भौतिक विज्ञान के लिए पीआर मैलोरी प्रयोगशाला में शामिल हो गए। [5] उन्होंने ऑडियो अनुप्रयोगों के लिए एक पल्स-चौड़ाई मॉडुलन (पीडब्लूएम) एम्पलीफायर बनाया, [8] लेकिन यह बाजार में सफल नहीं था क्योंकि इसमें कोई पावर ट्रांजिस्टर शामिल नहीं था। वह एक gyrator और एक चरण लॉक लूप (पीएलएल) जैसे ट्यूनरों में रुचि बन गई। उन्हें 1 9 68 में पीएलएल आईसी विकसित करने के लिए सिग्नेटिक्स द्वारा किराए पर लिया गया था। उन्होंने पीएलएल के लिए एक ऑसीलेटर तैयार किया था कि आवृत्ति बिजली आपूर्ति वोल्टेज या तापमान पर निर्भर नहीं थी। हालांकि, सिग्नेटिक्स ने अपने आधे कर्मचारियों को बंद कर दिया, और मंदी के कारण विकास जमे हुए थे। [9]
कैमेंज़िंड ने पीएलएल के लिए ऑसीलेटर पर आधारित एक सार्वभौमिक सर्किट के विकास का प्रस्ताव दिया, और पूछा कि वह इसे अकेले विकसित करेगा, अपने वेतन को आधे में कटौती करने के बजाय उधार लेगा। अन्य इंजीनियरों ने तर्क दिया कि उत्पाद मौजूदा हिस्सों से बनाया जा सकता है, लेकिन विपणन प्रबंधक ने विचार खरीदा। एनालॉग आईसीएस के लिए आवंटित 5xx संख्याओं में से, विशेष संख्या "555" चुना गया था। [5] [9]
कैमेंज़िंड ने सुबह पूर्वोत्तर विश्वविद्यालय में सर्किट डिजाइन भी पढ़ाया, और बिजनेस एडमिनिस्ट्रेशन में मास्टर डिग्री प्राप्त करने के लिए रात में उसी विश्वविद्यालय में गया। [10] पहली डिजाइन की समीक्षा 1 9 71 की गर्मियों में हुई थी। इसमें कोई समस्या नहीं थी, इसलिए यह लेआउट डिज़ाइन पर चला गया। कुछ दिनों बाद, उसे निरंतर वर्तमान स्रोत की बजाय प्रत्यक्ष प्रतिरोध का उपयोग करने का विचार मिला, और पाया कि यह काम करता है। इस बदलाव ने 9 पिनों को 8 तक घटा दिया, इसलिए आईसी 14-पिन पैकेज के बजाय 8-पिन पैकेज में फिट हो सकती है। इस डिजाइन ने दूसरी डिजाइन समीक्षा पारित की, और प्रोटोटाइप अक्टूबर 1 9 71 में पूरा हो गया था। इसकी 9-पिन प्रतिलिपि पहले से ही एक इंजीनियर द्वारा स्थापित एक अन्य कंपनी द्वारा जारी की गई थी, जिसने पहली समीक्षा में भाग लिया और सिग्नेटिक्स से सेवानिवृत्त हुए, लेकिन उन्होंने इसे जल्द ही वापस ले लिया 555 जारी किया गया था। 555 टाइमर का निर्माण 1 9 72 में 12 कंपनियों द्वारा किया गया था और यह सबसे अच्छा बिकने वाला उत्पाद बन गया।
या,
५५५ आई सी को मोनोशॉट के रूप में काम लेने के लिए पार्श्व चित्र के अनुसार जोड़ा जाता है।
आउटपुट में प्राप्त पल्स की अवधि निम्नलिखित सूत्र से दी जाती है-
formula_3 [s]
formula_4 [सेकेण्ड]
कविता कोश
कविता कोश अंतरजाल पर उपलब्ध भारतीय काव्य के सबसे बड़े और सुव्यवस्थित स्रोतो में से एक है। विकि तकनीक पर आधारित इस कोश की वेबसाइट पर हिन्दी  व उर्दू भाषा के प्रमुख कवियों की कृतियों का संकलन है। इसके अतिरिक्त कविता कोश में अनूदित रचनाओं तथा लोकगीतो को भी संग्रहित किया गया है। यूनिकोड आधारित होने की वजह से कविता कोश में उपलब्ध सामग्री को किसी भी कम्प्यूटर पर बिना किसी विशेष सॉफ्टवेयर/फ़ॉन्ट के पढ़ा जा सकता है।
कविता कोश की आधारशिला 05 जुलाई 2006 को श्री ललित कुमार द्वारा रखी गई थी। कोश को स्थापित करने के पीछे श्री कुमार का उद्देश्य अंतरजाल पर यहाँ-वहाँ बिखरे हिन्दी काव्य को एक स्थान पर एकत्र करना था। शुरुआती कुछ महीनों में कविता कोश के ढाँचे में तेजी से परिवर्तन हुए। धीरे-धीरे कोश को इसका स्वरूप मिलने लगा और इसमें हिन्दी-काव्य सुव्यवस्थित रूप से संकलित होने लगा। जल्द ही कविता कोश टीम नामक एक समूह की स्थापना की गई। कोश के योगदानकर्ताओं में से कुछ का चुनाव कर के बने इस समूह का उद्देश्य कोश के विकास को नियंत्रित करने के साथ-साथ इसकी भावी दिशा को निर्धारित करना भी है।
कविता कोश की शुरुआत में में केवल 15 कवियों के नाम कोश में सूचीबद्ध किये गए थे। स्थापना का एक वर्ष पूरा होते-होते कोश में 3000 से अधिक पन्ने बन चुके थे और करीब 200 रचनाकारों की 2500 से अधिक रचनाएँ इसमें संकलित कर ली गईं थी। कविता कोश टीम ने दिसम्बर 2007 के अंत में लोक गीतों और धार्मिक लोक रचनाओं के साथ-साथ भारतीय और विदेशी भाषाओं से हिन्दी में अनूदित काव्य रचनाओं के संकलन का कार्य भी आरम्भ किया। संस्कृत, बांग्ला, पंजाबी और राजस्थानी जैसी भारतीय भाषाओं के अतिरिक्त रूसी, स्पेनिश, स्वीडिश एवं जापानी इत्यादि भाषाओं से अनूदित काव्य रचनाएँ अब कविता कोश में संकलित हैं।
कविता कोश में निम्नलिखित विभागों में रचनाएँ संकलित की गयी हैं:
यह कविता कोश का मुख्य विभाग है। रचनाकारों की सूची के अंतर्गत रचनाकारों के नामों को वर्णमाला क्रम में संकलित किया गया है। इस सूची में काव्य के सभी कालों, युगों और विधाओं से संबंधित रचनाकार जोड़े गये हैं। रचनाकारों की काव्य रचनाओं के अतिरिक्त रचनाकार का परिचय भी कोश में उपलब्ध है। रचनाओं को विधाओं (जैसेकि दोहा, सोरठा, पद, चौपाई, रुबाई, ग़ज़ल, नज़्म, त्रिवेणी, सॉनेट, नवगीत इत्यादि) के आधार पर भी वर्गीकृत किया जाता है।
इस विभाग में भारत के विभिन्न प्रांतो में प्रचलित लोकगीतों का संग्रह है। राजस्थानी, भोजपुरी, पंजाबी, छत्तीसगढ़ी, अवधी, ब्रजभाषा, बुंदेली, हरयाणवी, कन्नौजी, खड़ी बोली, माड़िया, गोंड इत्यादि अनेकों भाषाओं और बोलियों में गाए जाने वाले लोकगीत कविता कोश में संकलित किये जा चुके हैं।
भारतीय और विदेशी भाषाओं से हिन्दी में अनूदित काव्य को संकलित करने के लिये इस विभाग का निर्माण किया गया। इस समय यह विभाग रूसी, जापानी, स्वीडिश, फ़िन्निश, स्पानी, तुर्की, अरबी, पोलिश, इतालवी, जर्मन, यहूदी और चीनी जैसी विदेशी भाषाओं के अलावा बांगला, राजस्थानी, पंजाबी, संस्कृत, तेलगु और असमिया जैसी भारतीय भाषाओं में रचे गये और फिर हिन्दी में अनूदित किये गये काव्य से परिपूर्ण है।
हिंदी कविताएँ
धार्मिक लोक रचनाएँ
फ़िल्मी गीत
गद्य कोश
मांडणा
मांडणा राजस्थान एवं मध्य प्रदेश की कला है। मांडणा संस्कृत भाषा के शब्द मांडण का रूप है। जिसका अर्थ है 'खोजना'। मांडणे यहां के सामाजिक उत्सवों, धार्मिक पर्वो, शादी-विवाह, जन्मोत्सव, होली-दीवाली पर घर- आंगन का हिस्सा है जो प्राचीन वैदिक संस्कृति के प्रतीक हैं। मांडणों में कलश, पगल्या, स्वास्तिक, फूल, चौक, दीया, विनायक, खेड़ों चंग आदि प्रमुख हैं। मांडणे प्राय: ज्यामितीय आकार के होते हैं। परन्तु आजकल गोलाकार भी बनाए जाते हैं।
राजस्थान में अभी भी गांव के लोग बृहत रूप से मांडणा बनाते हैं। दीपावली के दौरान मांडणा बनाने के लिए गांवों में आंगन को गेरू और गोबर से लीपा जाता है। इन्हें बनाने के लिए गेरू भिगोकर उसमें गोंद मिलाया जाता है। फिर ब्रश से धरातल पर गोल या चौकोर डिजाइन में गेरू से लीपते हैं। सूख जाने पर सफेद रंग, खडिया या चूने से ब्रश की सहायता से या सींक पर रूई की फुरेरी बनाकर डिजाइन बनाए जाते हैं।
राजस्थान में दीपमाला के इस उत्सप में मांडणे चार चांद लगा देते है। उत्सवों में चित्रांकन की यह अनूठी परम्परा विविधता लिए हुए है। अलग-अलग अंचलों में वहां के रीति-रिवाज के अनुसार मांडणे बनाए जाते हैं।
गुड्डी (1971 फ़िल्म)
गुड्डी 1971 में बनी हिन्दी भाषा की फिल्म है। इस फ़िल्म को बाद में सिनेमा पैतियम नामक तमिळ फ़िल्म निर्मित किया गया जिसके प्रमुख कलाकार कमल हासन व जयचित्रा थे।  कुसुम (बनाम गुड्डी) (जया भादुरी) एक चंचल व निश्चिंत विद्‍यार्थी है जो अपने पिता (ए के हंगल), भैय्या और भाभी (सुमिता सान्याल) के साथ रहती है। वह फ़िल्म अभिनेता धर्मेन्द्र, जो स्वयं को परदे पर दर्शाते हैं, से प्रेमासक्त होती है। उसके बम्बई जाने तक किसीको इस बात का पता नहीं चलता, जहां उसके भाभी का भाई नवीन (समित भांजा) उससे प्रेम करने लगता है। गुड्डी नवीन को धर्मेन्द्र से अपने प्रेम की बात बताती है। उसका प्रेम जीतने नवीन अपने चाचा (उत्पल दत्त) की सहायता लेता है, जो धर्मेन्द्र से परिचित है। उनकी सहायता से सभी गुड्डी को वास्तविक जगत और फिल्म जगत के भेद समझाते हैं जिन्हें समझ गुड्डी नवीन से शादी करने मान जाती है। इस फ़िल्म में बंबई चलचित्र उधोग के 1960 दशक व 1970 के पूर्व दशक का निर्माणात्मक रूप दिखाया गया जिसमे समकालीन निम्न प्रमुख अभिनेता व अभिनेत्रियों को परदे पर दिखाया गया है:
करमा (वृक्ष)
करमा (Haldina cordifolia या Adina cordifolia) एक वृक्ष है जो रुबिआसी (Rubiaceae) कुल का है। यह भारतीय उपमहाद्वीप, चीन, वियतनाम आदि में पाया जाता है। इसका पेड़ २० मीटर से भी ऊँचा हो सकता है। इसके फूल गोल-गोल होते हैं। यह पतझड़ वाला वृक्ष है। इसकी छाल एन्टिसेप्टिक होती है, तना सफेदी लिये हुए होता है, पत्तियाँ लगभग वृत्ताकार होती हैं, लकड़ी पीलापन लिये हुए होती है। करमा नृत्य में इसकी टहनियों को हाथ में लेकर नृतक नृत्य करते हैं।
प्रधावन शौचालय
प्रधावन शौचालय, (या फ्लश शौचालय) एक प्रकार का शौचालय है जिसमें मानव अपशिष्ट के निपटान हेतु पानी का उपयोग कर अपशिष्ट को एक निकासनली के माध्यम से किसी दूसरे स्थान पर प्रधावित कर दिया जाता है। प्रधावन तंत्र आमतौर पर पाश्चात्य शैली के शौचालयों (जिनमें व्यक्ति ऐसे बैठता है मानो किसी कुर्सी पर बैठा हो) में पाए जाते हैं, लेकिन कई भारतीय शौचालयों (इनमें व्यक्ति उकड़ू बैठता है) में भी स्वचालित प्रधावन तंत्र का प्रयोग होता है। आधुनिक शौचालयों में शौचालय कटोरे के साथ एक 'S (एस)', 'U (यू)', 'J (जे)', या 'P (पी)' आकार का मोड़ जुड़ा होता है जिसमें पानी इकट्ठा होकर मलजल से निकलने वाली गैसों के खिलाफ एक अवरोध (सील) बनाता है। प्रधावन शौचालय की निकास नली का मलजल की मुख्य लाइन और मुख्य लाइन का मलजल उपचार संयंत्र से अनिवार्य रूप से जुड़ा होना चाहिए।
क
भारत के लोक नृत्य
भारत के विभिन्न क्षेत्रों में अनेक लोकनृत्य प्रचलित हैं। 8 प्रकार है 1. भरतनाट्यम्
2. कुचीपुडी
3. कथक
4. कथकली
5. मोहिनीअट्टम्
6. ओड़िसी नृत्य
7. मणिपुरी नृत्य
8. सत्‌त्रिया
आखन विश्वविद्यालय
आखन विश्वविद्यालय (RWTH Aachen University) जर्मनी के आखन कस्बे में स्थित एक अनुसंधान विश्वविद्यालय है। इसके १०१ प्रोग्रामों में कोई ३३००० विद्याथी शिक्षा ले रहे हैं।
धुआँकश
धुआँकश, धुआँरा या चिमनी, चिनाई, मिट्टी या धातु से निर्मित एक वास्तुशिल्पिक वायुसंचार संरचना है जो, वाष्पित्र (बॉयलर), भट्ठी, भस्मक, चूल्हों आदि से निकालने वाली गर्म विषाक्त गैसों या धुएं को ऊंचाई पर उत्सर्जित कर उन्हें मानव जीवन वाले क्षेत्रों से अलग करती है। धुआँकश आमतौर पर ऊर्ध्वाधर होते हैं, या जहाँ तक संभव हो इन्हें ऊर्ध्वाधर बनाया जाता है ताकि निकलने वाली गर्म गैसें और धुआँ बिना किसी रुकावट के बाहर निकल सके साथ ही दहन के लिए बाहरी हवा को भीतर खींचा जा सके जिसे धुआँकश प्रभाव के रूप में भी जाना जाता है। धुआँकश, बड़ी औद्योगिक परिशोधिकाओं, जीवाश्म ईंधन दहन सुविधाओं या इमारतों, भाप इंजनों और जलयानों का महत्वपूर्ण भाग हैं।
एक धुआँकश की ऊंचाई धुआँकश प्रभाव के माध्यम से बाहरी वातावरण में दहन गैसों को स्थानांतरित करने की उसकी क्षमता को प्रभावित करती है। इसके अतिरिक्त, अधिक ऊंचाई पर प्रदूषक गैसों के फैलाव, उनके आसपास के वातावरण पर इन प्रदूषक गैसों के दुष्प्रभाव को कम कर सकता है। एक अपेक्षाकृत बड़े क्षेत्र में प्रदूषकों का फैलाव उनकी सांद्रता को कम कर सकता है और इसके फलस्वरूप प्रदूषकों का स्तर नियामक सीमाओं के भीतर बनाए रखने में मदद मिलती है।
न्याय प्रदान एवं कानून सुधार राष्ट्रीय मिशन
जल्द न्याय दिलाने के लिए भारत में न्याय प्रदान एवं कानून सुधार राष्ट्रीय मिशन २३ जून २०११ को कैबिनेट की मंजूरी के साथ ही लागू हो गया है। इसका मकसद है निचली अदालतों में लटके लगभग ढाई करोड़ मामलों को पांच गुना तेजी से निपटाना। इस मिशन का लक्ष्य वर्ष 2015 तक मुकदमों के लंबित रहने की अवधि को 3 वर्ष कर देना है। फिलहाल यह 15 वर्ष है।
इस पर अगले पांच साल में 5,510 करोड़ रुपये का खर्च आएगा। इसमें से 75 प्रतिशत का वहन केंद्र और शेष का संबंधित राज्य करेंगे। पूवरेत्तर राज्यों के मामलों में केंद्र 90 प्रतिशत खर्च उठाएगा।
यह मिशन गुरुवार से लागू हो गया है, हालांकि कैबिनेट ने दिसंबर, 2009 में इसे सिद्धांत रूप से मंजूरी दे दी थी। हालांकि पूर्व में इस मिशन की समय सीमा 2012 तक रखी गई थी लेकिन अब इस अब बढ़ाकर वर्ष 2015 कर दिया गया।
विधिक सुधार
विधिक सुधार (Legal reform) में न्यायिक सुधार के साथ-साथ कानूनी ढांचे में परिवर्तन, कानूनों में सुधार, कानूनी शिक्षा में सुधार, जनता में विधिक जागरूकता लाना, न्याय का त्वरित एवं सस्ता बनाना आदि भी शामिल हैं। न्यायिक सुधार का लक्ष्य न्यायालयों में सुधार, वकालत advocacy (bar) में परिवर्तन, दस्तावेजों का रखरखाव आदि सम्मिलित है।
नेक चन्द सैनी
नेक चन्द सैनी चंडीगढ़ के प्रसिद्ध 'रॉक गार्डन' के शिल्पकार थे। भारत सरकार ने सन १९८४ में उन्हें भारत के चौथे सबसे बड़े नागरिक सम्मान पद्मश्री से सम्मानित किया। वे सड़क निरीक्षक थे। निधन 12 जून 2015 को उनकी मृत्यु हुई।
जवानी दीवानी
जवानी दीवानी 1972 में बनी हिन्दी भाषा की हास्य प्रेमकहानी फ़िल्म है। यह नरेन्द्र बेदी द्वारा निर्देशित की गई और इसमें रणधीर कपूर, जया भादुरी, बलराज साहनी और निरूपा रॉय मुख्य किरदारों में हैं। यह कादर ख़ान की संवाद लेखक के रूप में पहली फ़िल्म भी थी। इसे मुख्य तौर पर आर॰ डी॰ बर्मन द्वारा संगीतबद्ध किये गए गीतों के लिये याद किया जाता है, विशेषकर "जानेजाँ ढूंढता फिर रहा", "ये जवानी है दीवानी", "सामने ये कौन आया" और "नहीं नहीं अभी नहीं"।
मधु (निरूपा रॉय) को अपने ठाकुर भाई (इफ़्तेख़ार) के एक कर्मचारी के बेटे रवि आनंद (बलराज साहनी) से प्यार हो जाता है। जब उनकी शादी होती है, तो ठाकुर उनके साथ सभी संबंध तोड़ लेता है। वह रवि के घर में चली जाती है, जहां वे उसके छोटे भाई विजय (रणधीर कपूर) के साथ रहते हैं।
सालों बाद, वह एक बेटे को जन्म देती है, और अपने भाई के साथ रिश्ते सुधारने का प्रयास करती है, लेकिन कोई फायदा नहीं होता। इसके बाद, विजय, स्कूल में एक लड़की, नीता (जया भादुरी) से मिलता है, जिसमें माता-पिता की सामान्य समस्याएँ होती हैं। वह ठाकुर की बेटी निकलती है, और उसकी शादी बैनी सिन्हा (नरेन्द्र नाथ) से करने का उसके पिता ने वादा किया हुआ है।
रायोन
रायोन (रूसी: райо́н) पुराने सोवियत संघ के देशों के एक प्रशासनिक विभाग को कहते हैं जो लगभग ज़िले के बराबर होते हैं। सोवियत संघ के ख़ात्मे के बाद रायोन रोमानिया, अज़रबैजान, बेलारूस, लातविया, मोल्दोवा, रूस, यूक्रेन और ट्रांसनिस्त्रिया के ज़िलों को "रायोन" कहा जाता है।
"रायोन" शब्द फ़्रांसिसी भाषा के "rayon" शब्द से आया है, जिसका अर्थ है मधुमाखी का छत्ता। जिस तरह से इन छत्तों में छोटे-छोटे ख़ाने होते हैं, उसी तरह रायोन भी किसी देश के छोटे-छोटे विभाग होते हैं।
सारा आकाश (1969 फ़िल्म)
सारा आकाश (अंग्रेजी: whole heaven) 1969 में बासु चटर्जी द्वारा निर्मित व निर्देशित, पारिवारिक कथा आधारित हिन्दी फिल्म है|
समर ठाकुर (राकेश) नामक कॉलेज विद्‍यार्थी आगरा में अपने पिता (ए के हंगल), माँ (दीना गाँधी), भाई (मणि कौल) व भाभी (तरला मेहता) के साथ रहता है| उसके माता-पिता की बात मान वह प्रभा (मधु) से शादी करता है| शादी के बाद उसे पता चलता है के मधु व उसके विचार नहीं मिलते और उसे घरेलु काम-काज का अनुभव नहीं है जिसे लिए दोनों में तनाव हो जाता है| शेष कहानी में दोनों में सम्बन्ध सुधरना दिखाया गया है| yuguuihuihiugyuftdytljkdsadfghjklasdftgyhuj
गणितीय सूत्र
गणित हमारे जीवन का अभिन्न अंग है। और सूत्र, गणित की आधार-शीला है। इसके बिना गणित को एक पंक्ति भी हल करना नामुमकिन ही नहीं वरन असम्भव है।
विश्व में गणित सिर्फ चार चिन्हों का लेखा जोखा है। इसलिए इससे डरने कि आवश्कता बिलकुल भी नहीं है।
१ - (+) -- योग
२ - (-) -- घटाना ३ - (*) -- गुणा ४ - (/) -- भाग
गुणनखण्ड कि मात्र चार स्थितिया॑ है। १ ... (+) * (+) = (+)  २ ... (+) * (-) = (-)  ३ ... (-) * (-) = (+)  ४ ... (-) * (+) = (-)
(१) २ * ३ = ६ (३) (-२)*(-३) = ६
१. (-८) / (-२)= ४  २. (-८ / (२) =(-४)  ३. ८ / (-२) =(-४)  ४. ८ / २ = ४
(+) धन का चिन्ह
(-) ऋण का चिन्ह
(*) गुणा का चिन्ह
(/) भाग का चिन्ह
तकबीर
तकबीर (تَكْبِير), वाक्यांश अल्लाहु अकबर (ٱللَّٰهُ أَكْبَرُ) (अरबी, उर्दू, फ़ारसी : ٱللَّٰهُ أَكْبَرُ) का अरबी नाम है, जिसका हिन्दी अनुवाद आम तौर पर "अल्लाह सबसे महान है", या "अल्लाह महान है" होता है। यह एक आम इस्लामी अरबी अभिव्यक्ति है, जिसे विश्वास की एक अनौपचारिक अभिव्यक्ति या फिर औपचारिक घोषणा दोनो में समान रूप में प्रयोग किया जाता है। इस्लामी धार्मिक दृष्टिकोण में यह एक "नारा" भी है। जिसका अर्थ अल्लाह सबसे बडा है। नारे के रूप में इसे "नारा ए तकबीर" भी कहा जाता है।
तकबीर का उपयोग, अज़ान और नमाज़ में होता है।
फ़ेमस फ़ाइव
द फ़ेमस फ़ाइव एनिड ब्लायटन द्वारा लिखे गए बाल उपन्यासों की एक श्रृंखला का नाम है। इस सीरीज़ की पहली किताब "फ़ाइव ऑन ए ट्रेज़र आइलैन्ड" 1942 में रिलीज़ हुई थी।
महाश्वान तारामंडल
महाश्वान (संस्कृत अर्थ: बड़ा कुत्ता) या कैनिस मेजर एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। पुरानी खगोलशास्त्रिय पुस्तकों में इसे अक्सर शिकारी तारामंडल के शिकारी के पीछे चलते हुए एक कुत्ते के रूप में दर्शाया जाता था। रात के आसमान का सबे रोशन तारा, व्याध तारा, भी इसमें शामिल है और चित्रों में काल्पनिक कुत्ते की नाक पर स्थित है।
अंग्रेज़ी में महाश्वान तारामंडल को "कैनिस मेजर कॉन्स्टॅलेशन" (Canis Major constellation) कहा जाता है। फ़ारसी में इसे "सग बुज़ुर्ग" (, अर्थ: बड़ा कुत्ता) कहा जाता है। मराठी में इसे "बृहल्लुब्धक" कहा जाता है। अरबी में इसे "अल-कल्ब अल-अकबर" () कहा जाता है।
महाश्वान तारामंडल में ३२ तारे हैं जिन्हें बायर नाम दिए जा चुके हैं। इनमें से ४ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। पूरे ब्रह्माण्ड में अब तक सब से बड़ा मिला तारा वी वाई महाश्वान (वी वाई कैनिस मेजोरिस) भी इसी तारामंडल में पाया गया है और इसका व्यास (डायामीटर) हमारे सूरज से लगभग दो हज़ार गुना है। इस तारामंडल के कुछ अन्य ख़ास तारे और उनका चमकीलापन (निरपेक्ष कान्तिमान) इस प्रकार हैं -
वी वाई महाश्वान
वी वाई महाश्वान (बायर नाम: VY CMa) महाश्वान तारामंडल में स्थित एक लाल परमदानव तारा जो पूरे पूरे ब्रह्माण्ड में अब तक सब से बड़ा मिला तारा है। इसका व्यास (डायामीटर) १८०० से २१०० सौर व्यास के बराबर है, यानी हमारे सूरज के व्यास से लगभग दो हज़ार गुना। वी वाई महाश्वान पृथ्वी से ४,९०० प्रकाश-वर्ष की दूरी पर है। यह तारा इतना बड़ा है के अगर पृथ्वी के सौर मंडल से सूरज हटाकर इसे रख दिया जाए तो शनि की कक्षा तक की जगह इसी तारे के अन्दर हो जाए।
अंग्रेज़ी में वी वाई महाश्वान को "वी वाई कैनिस मेजोरिस" (VY Canis Majoris) कहते हैं।
नाब्रो ज्वालामुखी
नाब्रो ज्वालामुखी एक मिश्रित ज्वालामुखी है जो पूर्वी अफ़्रीका के इरीट्रिया देश में स्थित है। भौगोलिक दृष्टि से यह अफ़र द्रोणी में स्थित है जो स्वयं महान दरार घाटी का एक हिस्सा है। नाब्रो ज्वालामुखी लाल सागर के काफ़ी पास पड़ता है। ठीक नाब्रो से दक्षिण में इथियोपिया में मल्लाहले नाम का एक ज्वालामुखी भी है।
नाब्रो एक लगभग मृत ज्वालामुखी माना जाता था क्योंकि पूरे इतिहास में कभी उसके फटने का कोई वर्णन नहीं है। फिर भी १३ जून २011 को आधी रात के ज़रा बाद कुछ हलके भूकम्पों के बाद यह ज्वालामुखी फट पड़ा। इस से निकलता राख और धुएं का बादल आसमान में १५ किमी की ऊंचाई तक उठ गया और सैंकड़ों किलोमीटर तक फैल गया। २५ जून तक इस विस्फोट के नतीजे में ६ लोगों की जाने जा चुकी थीं और यह पृथ्वी के वातावरण में मापी गयी सल्फर डाइआक्साइड की सबसे ज़्यादा मात्रा उगल चुका था।
अफ़ार द्रोणी
अफ़ार द्रोणी, डनाकील द्रोणी या अफ़ार त्रिकोण अफ़्रीका के सींग के पास स्थित एक धंसा हुआ इलाक़ा है जो तीन देशों (इरीट्रिया, इथियोपिया और जिबूटी) में फैली हुई है। यह एक बंद जलसम्भर है जिसमें सिर्फ़ एक नदी (अवाश नदी) दाख़िल होती है जिसका पानी कुछ खारी झीलों में रुक जाता है। अफ़र द्रोणी महान दरार घाटी का सुदूर उत्तर-पूर्वी हिस्सा है।
अफ़्रीका का सबसे निचला बिंदु इस द्रोणी में स्थित असल झील में पाया जाता है और समुद्रतल से १५५ मीटर नीचे है। यहाँ डनाकील रेगिस्तान भी मौजूद है। अफ़ार द्रोणी में दल्लोल नाम की बस्ती भी स्थित है जो दुनिया की सब से गरम जगहों में से मानी जाती है। यहाँ बारिशों का मौसम सितम्बर से मार्च तक चलता है और सबसे कम तापमान २५ डिग्री सेंटीग्रेड तक जाता है। गर्मियाँ मार्च से सितम्बर तक चालतो हैं जब तापमान ४८ डिग्री तक पहुँच जाता है।
२००५ में एक ब्रिटिश-इथियोपियन वैज्ञानिक दस्ते ने तीन हफ़्तों में अफ़ार द्रोणी में एक ८ मीटर बड़ी खाई फटते हुए देखी। यह खाई ज़मीन के नीचे प्लेट विवर्तनिकी से प्लेट हिलने का एक स्पष्ट संकेत था। वैज्ञानिकों का मानना है के इस प्रतिक्रिया से अंत में जाकर अफ़्रीका का पूर्वी हिस्सा मुख्य अफ़्रीका के महाद्वीप से अलग हो जाएगा और इनके बीच एक नया समुद्र बन जाएगा। हमारे युग में जो अफ़ार द्रोणी है वह करोड़ों वर्ष बाद इस नए समुद्र के फ़र्श का हिस्सा होगा।
अफ़्रीकी प्लेट
अफ़्रीकी प्लेट एक भौगोलिक प्लेट है जिसपर अफ़्रीका का महाद्वीप और उसके इर्द-गिर्द के समुद्र का कुछ क्षेत्र स्थित है। इसके उत्तर में यूरेशियाई प्लेट, पूर्वोत्तर में अरबी प्लेट, पूर्व में हिन्द-ऑस्ट्रेलियाई प्लेट, दक्षिण में अंटार्कटिक प्लेट, पश्चिम में दक्षिण अमेरिकी प्लेट और पश्चिमोत्तर में उत्तर अमेरिकी प्लेट है।
यूरेशियाई प्लेट
यूरेशियाई प्लेट एक भौगोलिक प्लेट है जिसपर यूरेशिया (जिसमें यूरोप और एशिया के महाद्वीप आते हैं) का ज़्यादातर भूभाग और उसके इर्द-गिर्द के समुद्र का कुछ क्षेत्र स्थित है। इसके पश्चिम में उत्तर अमेरिकी प्लेट, दक्षिण-पश्चिम में अफ़्रीकी प्लेट, दक्षिण में अरबी प्लेट और हिन्द-ऑस्ट्रेलियाई प्लेट और पूर्व में फिर उत्तर अमेरिकी प्लेट है।
अरबी प्लेट
अरबी तख़्ता एक भौगोलिक प्लेट है जिसपर अरबी प्रायद्वीप, तुर्की के कुछ भाग और इर्द-गिर्द के समुद्र का कुछ क्षेत्र स्थित है। इसके पूर्व में हिन्द-ऑस्ट्रेलियाई प्लेट, दक्षिण में अफ़्रीकी प्लेट और उत्तर में यूरेशियाई प्लेट और आनातोलियाई प्लेट स्थित है।
यह एक छोटी प्लेट है जो वर्तमान समय में ईराकी प्लेट से टकरा रही है और इसकी हिन्द-ऑस्ट्रेलियाई प्लेट के साथ बनने वाली सीमा को ओवेन फ्रैक्चर ज़ोन कहते हैं।
हिन्द-ऑस्ट्रेलियाई प्लेट
हिन्द-ऑस्ट्रेलियाई प्लेट एक मुख्य भौगोलिक प्लेट है जिसपर ऑस्ट्रेलिया का महाद्वीप, भारतीय उपमहाद्वीप का अधिकाँश हिस्सा और इर्द-गिर्द का बड़ा समुद्री क्षेत्र स्थित है। यह प्लेट धीरे-धीरे दो प्लेटों में टूट रहा है जिन्हें भारतीय प्लेट और ऑस्ट्रेलियाई प्लेट कहा जाता है। हिन्द-ऑस्ट्रेलियाई प्लेट के यूरेशियाई प्लेट के साथ टकराव से ही हिमालय पर्वत बने हैं। हिन्द-ऑस्ट्रेलियाई प्लेट का कुछ हिस्सा यूरेशियाई प्लेट के नीचे घुसकर उसे ऊंचाई पर उठा चुका है जिस से तिब्बत का पठार बना है।
हिन्द-ऑस्ट्रेलियाई प्लेट पूर्व में यूरेशियाई प्लेट, पूर्व में प्रशांत प्लेट, दक्षिण में अंटार्कटिक प्लेट और पश्चिम में अफ़्रीकी और अरबी प्लेट स्थित हैं।
अंटार्कटिक प्लेट
अंटार्कटिक तख़्ता एक भौगोलिक प्लेट है जिसपर अन्टार्कटिका का महाद्वीप और उसके इर्द-गिर्द के महासागर का क्षेत्र स्थित है। इसकी सीमा नाज़का प्लेट, दक्षिण अमेरिकी प्लेट, अफ़्रीकी प्लेट, हिन्द-ऑस्ट्रेलियाई प्लेट, स्कोशिया प्लेट और प्रशांत प्लेट से मिलती है।
दक्षिण अमेरिकी प्लेट
दक्षिण अमेरिकी प्लेट एक भौगोलिक प्लेट है जिसपर दक्षिण अमेरिका का महाद्वीप और अंध महासागर का एक बहुत बड़ा हिस्सा स्थित है। इसकी सीमा दक्षिण में अंटार्कटिक प्लेट और स्कोश्या प्लेट, पश्चिम में नाज़का प्लेट, उत्तर में उत्तर अमेरिकी प्लेट और कैरीबियाई प्लेट और पूर्व में अफ़्रीकी प्लेट से मिलती है। इसके पश्चिमी भाग में नाज़का प्लेट से टकराव की वजह से एन्डीज़ पर्वत शृंखला ने जन्म लिया है।
उत्तर अमेरिकी प्लेट
उत्तर अमेरिकी प्लेट एक भौगोलिक प्लेट है जिसपर उत्तर अमेरिका के महाद्वीप का अधिकाँश हिस्सा, ग्रीनलैण्ड, क्यूबा और बहामास स्थित हैं। इसी प्लेट पर जापान, साइबेरिया और आइसलैंड के कुछ हिस्से भी स्थित हैं। अंध महासागर का उत्तर-पूर्वी हिस्सा और उत्तरध्रुवीय महासागर का भी कुछ भाग इसपर स्थित है। इस प्लेट की सीमा उत्तर, पश्चिम और पूर्व में यूरेशियाई प्लेट, दक्षिण में अफ़्रीकी और दक्षिण अमेरिकी प्लेट और दक्षिण-पश्चिम में हुआन दे फ़ूका और कोकोस प्लेट से लगती है।
प्रशांत प्लेट
प्रशांत प्लेट एक भौगोलिक प्लेट है जिसके ऊपर प्रशांत महासागर का अधिकाँश हिस्सा स्थित हैं। इसका क्षेत्रफल १०.३ करोड़ वर्ग किलोमीटर है और यह पृथ्वी का सबसे बड़ा भौगोलिक प्लेट है। इस प्लेट की सीमा उत्तर में उत्तर अमेरिकी प्लेट से, पूर्व में नाज़का, हुआन दे फ़ूका और कोकोस प्लेट से, दक्षिण में अंटार्कटिक प्लेट से और पश्चिम में फ़िलिपीन सागर और हिन्द-ऑस्ट्रेलियाई प्लेट से मिलती है।
कैरीबियाई प्लेट
कैरीबियाई प्लेट एक भौगोलिक प्लेट है जिसके ऊपर कैरीबियन सागर और मध्य अमेरिका के कुछ भाग स्थित हैं। इस प्लेट का क्षेत्रफल ३२ लाख वर्ग किमी है। इसकी सीमाएँ उत्तर अमेरिकी प्लेट, दक्षिण अमेरिकी प्लेट, नाज़का प्लेट और कोकोस प्लेट को लगती हैं। इन सीमाओं पर कई ज्वालामुखी स्थित हैं और कभी-कभी भूकंप भी आते हैं।
हुआन दे फ़ूका प्लेट
हुआन दे फ़ूका प्लेट एक भौगोलिक प्लेट है जिसके ऊपर उत्तरपूर्वी प्रशांत महासागर का छोटा सा हिस्सा और उत्तर अमेरिका के महाद्वीप के सुदूर पश्चिमी भाग का कुछ हिस्सा स्थित है। यह पृथ्वी के सारे भौगोलिक तख़्तों में सब से छोटा है। करोड़ों वर्ष पूर्व एक बहुत बड़ा फारालोन प्लेट हुआ करता था जो उत्तर अमेरिकी प्लेट से टकराया और धीरे-धीरे उसके नीचे धंस गया। अब उसके कुछ बचेकुचे हिस्से हैं जिसमें से एक हुआन दे फ़ूका प्लेट है और दूसरा कोकोस प्लेट है। हुआन दे फ़ूका प्लेट के ख़ुद तीन हिस्से बन रहें हैं - जिनके उत्तरी हिस्से को "ऍक्स्प्लोरर प्लेट" और दक्षिणी हिस्से को "गोर्दा प्लेट" कहा जाता है।
कोकोस प्लेट
कोकोस प्लेट एक भौगोलिक प्लेट है जो मध्य अमेरिका के पश्चिमी तट से मिले हुए प्रशांत महासागर के नीचे स्थित है। करोड़ों वर्ष पूर्व एक बहुत बड़ा फारालोन प्लेट हुआ करता था जो उत्तर अमेरिकी प्लेट से टकराया और धीरे-धीरे उसके नीचे धंस गया। अब उसके कुछ बचेकुचे हिस्से हैं जिसमें से एक हुआन दे फ़ूका प्लेट है और दूसरा कोकोस प्लेट है।
नाज़का प्लेट
नाज़का प्लेट एक भौगोलिक प्लेट है जो दक्षिण अमेरिका के पश्चिमी तट से मिले हुए प्रशांत महासागर के नीचे स्थित है। इसका नाम पेरू के नाज़का क्षेत्र पर पड़ा है। इसी प्लेट के दक्षिण अमेरिकी प्लेट के साथ टकराने से ऐन्डीज़ पर्वत शृंखला बनी है।
फ़िलिपीन सागर प्लेट
फ़िलिपीन सागर प्लेट एक भौगोलिक प्लेट है जो फ़िलिपीन्ज़ के पूर्व के फ़िलिपीन सागर के नीचे स्थित है।
स्कोश्या प्लेट
स्कोश्या प्लेट एक भौगोलिक प्लेट है जो दक्षिणी अंध महासागर के नीचे स्थित है। इसके उत्तर में दक्षिण अमेरिकी प्लेट है और इसके दक्षिण और पूर्व में अंटार्कटिक प्लेट है।
भारतीय प्लेट
भारतीय तख़्ता एक भौगोलिक प्लेट है जिसपर भारतीय उपमहाद्वीप का अधिकाँश हिस्सा और इर्द-गिर्द का बड़ा समुद्री क्षेत्र स्थित है। यह गोंडवानालैंड नाम के प्राचीन महाद्वीप का हिस्सा था जो अलग होकर उत्तर की ओर बढ़ा और अपने वर्तमान स्थान पर जा पहुँचा। लगभग ५.५ करोड़ वर्ष पूर्व यह ऑस्ट्रेलियाई प्लेट से जा जुड़ा और इस जुड़े हुए प्लेट को एक साथ हिन्द-ऑस्ट्रेलियाई प्लेट बुलाया जाता है। इंडियन प्लेट में अधिकांश दक्षिण एशिया शामिल हैं - यानी भारतीय उपमहाद्वीप- और हिंद महासागर के नीचे बेसिन का एक हिस्सा, जिसमें दक्षिण चीन और पश्चिमी इंडोनेशिया के हिस्से शामिल हैं, और लद्दाख, कोहिस्तान और बलूचिस्तान को शामिल करते हुए इसका विस्तार किया जा रहा है।
भारत और नेपाल के बीच सीमा के साथ यूरेशियाई प्लेट के साथ टक्कर ने तिब्बती पठार और हिमालय पर्वत का निर्माण करने वाली ओरोजेनिक बेल्ट का गठन किया।
आनातोलियाई प्लेट
आनातोलियाई प्लेट एक भौगोलिक प्लेट है जिसपर तुर्की के देश का अधिकाँश हिस्सा स्थित है। उत्तर की तरफ़ यह यूरेशियाई प्लेट से और दक्षिण की तरफ़ अफ़्रीकी और अरबी प्लेट से सीमा लगाती है।
कोरा कागज़ (1974 फ़िल्म)
कोरा कागज़ (अंग्रेजी: Blank paper) 1974 में बनी हिन्दी फिल्म है। यह प्रमुख अभिनेत्री सुचित्रा सेन द्वारा अभिनीत बांगला फिल्म "सात पाके बंधा" (1963) का हिन्दी रूपांतरण है।
बावर्ची (1972 फ़िल्म)
RajeshKhanna.jpg बावर्ची (अंग्रेजी: The Cook) 1972 में ऋषिकेश मुखर्जी निर्मित पारिवारिक कथा आधारित हास्य हिन्दी भाषा फिल्म है जिसके मुख्य पात्र निभाये हैं राजेश खन्ना, जया भादुरी, असरानी, ए के हंगल और दुर्गा खोटे| यह फिल्म बांगला फिल्म 'गाल्पा होलेओ सात्यी' (1966) से प्रेरित है।
शर्मिष्ठा तारामंडल
शर्मिष्ठा (संस्कृत अर्थ: सुंदरी) या कैसिओपिया एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। उत्तर आकाश में सप्तऋषि के बाद सबसे आसानी से पहचाना जाने वाला नक्षत्र है यह । ध्रुव तारे से अगर आप एक सीधी रेखा खींचें तो वह शर्मिष्ठा के पहले दो तारों से मिल जाएगी। भारतीय मिथकों में शर्मिष्ठा दैत्यों के राजा वृषपर्व की पुत्री के रूप में वर्णित की गयी है। पुराने यूनानी ग्रंथों में इसका नाम कैसिओपिया नाम की सुन्दर पर घमंडी रानी पर रखा गया जो अपनी सुन्दरता की डींगे हांका करती थी।
अंग्रेज़ी में शर्मिष्ठा तारामंडल को "कैसिओपिया कॉन्स्टॅलेशन" (Cassiopeia constellation) कहा जाता है। अरबी और फ़ारसी में इसे "ज़ात अल-कुर्सी" () कहा जाता है, जिसका अर्थ है "कुर्सी पर बैठी हुई स्त्री"।
शर्मिष्ठा तारामंडल में ५३ तारे हैं जिन्हें बायर नाम दिए जा चुके हैं। इनमें से ३ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। अल्फ़ा कैसिओपिये (बायर नाम: α Cassiopeiae या α Cas) इसका सबसे रोशन तारा है और इसका सापेक्ष कान्तिमान २.२४ मैग्निट्यूड है। अगर हम किसी तरह मित्रक तारे (अल्फ़ा सन्टौरी) पर पहुँच कर पृथ्वी के सूरज की तरफ़ देखें तो वह शर्मिष्ठा तारामंडल में ही नज़र आएगा।